T. S. Eliot

Thomas Stearns Eliot, nado o 26 de setembro de 1888 e finado o 4 de xaneiro de 1965, foi un poeta, dramaturgo e crítico literario norteamericano. As súas obras considéranse parte do canon literario do século XX. Premio Nobel de Literatura 1948.

 Traxectoria 
Naceu en St. Louis, Missouri, Estados Unidos. O seu pai, Henry Ware Eliot, dedicábase ós negocios e á banca. A súa nai, Charlotte Champe Stearns, tiña afeccións literarias, chegando a publicar algún libro.

Estudou na Smith Academy de St. Louis desde 1898 ata 1905. Pronto destacou en tódalas materias, desde o latín á física. En 1906 ingresou na Universidade Harvard, onde estudou grego, literatura inglesa, alemán, historia medieval e historia da arte.

Publicou poesía na revista da universidade. Interesouse polos poetas simbolistas franceses (Rimbaud, Verlaine, Tristan Corbière, Jules Laforgue etc.). Baixo este influxo, marchou a París en 1909, onde asistiu ás clases de Henri Bergson e Alain Fournier. Estudou tamén en profundidade a Dante e a John Donne, poeta metafísico inglés. Viaxou a Múnic e Italia. En 1911 volveu a Harvard e doutorouse en filosofía cunha tese sobre F. H. Bradley e o seu "coñecemento e experiencia". Tamén lle interesou a filosofía e a filoloxía hinduísta e o budismo.

En Harvard foi profesor axudante de filosofía. Coñeceu a Bertrand Russell, que acudiu como visitante a esa universidade, e este xúlgao o seu mellor alumno. Marchou cunha bolsa de estudos á Universidade de Marburg (Alemaña), pero, ante o inicio da guerra, fuxiu do país, trasladándose a Londres, onde coñeceu a Ezra Pound, que o introduciu no ambiente literario inglés. Neses anos coñece tamén a Virginia Woolf e o seu home, e ao novelista James Joyce, ao que admira. En 1927 adoptou a nacionalidade británica e converteuse ao anglicanismo.

 Obras 
miniatura|dereita
 Poesia 
 1917: Prufrock and Other Observations
 1920: Poems
 1922: A terra baldía (The Waste Land)
 1925: The Hollow Men
 1927-1954: Ariel poems, onde inclúese poema "The Journey of the Magi"
 1930: Ash Wednesday
 1931: Coriolan
 1939: Old Possum's Book of Practical Cats
 1939: "The Marching Song of the Pollicle Dogs" e "Billy M'Caw: The Remarkable Parrot", na obra común The Queen's Book of the Red Cross
 1945: Four Quartets; tradución de Martín Veiga (Kalandraka, 2023)

 Teatro 
 1926: Sweeney Agonistes, representada o 1934
 1934: The Rock
 1935: Murder in the Cathedral
 1939: The Family Reunion
 1949: The Cocktail Party
 1954: The Confidential Clerk
 1959: The Elder Statesman, representada o 1958
 Non-ficción 
 1920: The Sacred Wood: Essays on Poetry and Criticism
 1920: The Second-Order Mind
 1920: Tradition and the individual talent
 1924: Homage to John Dryden
 1928: Shakespeare and the Stoicism of Seneca
 1928: For Lancelot Andrewes
 1929: Dante
 1917-1932: Selected Essays
 1933: The Use of Poetry and the Use of Criticism
 1934: After Strange Gods (1934)
 1934: Elizabethan Essays
 1936: Essays Ancient and Modern
 1940: The Idea of a Christian Society
 1948: Notes Towards the Definition of Culture
 1951: Poetry and Drama
 1954: The Three Voices of Poetry
 1957: On Poetry and Poets

Categoría:Escritores en lingua inglesa
Categoría:Escritores dos Estados Unidos de América
Categoría:Nados en 1888
Categoría:Finados en 1965
Categoría:Premios Nobel do Reino Unido
Categoría:Nados en St. Louis, Missouri
Categoría:Medalla Presidencial da Liberdade